Diari Oficial de la Generalitat Valenciana


Sumari del DOGV 6236, del 30-03-2010 (2010/3428)

Informació pública de l'actuació mitjançant ocupació directa de determinats sòls en l'àmbit de la Via Parque.
-------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3428


Organisme emissor
:   Ajuntament d'Alacant

Tipus de document
:   Anunci

Informació pública de l'actuació mitjançant ocupació directa de determinats sòls en l'àmbit de la Via Parque.  
 [2010/3428]  
L'alcalde accidental, amb data 25 de març del 2010, ha dictat la resolució següent:  
«Decret. Exposició pública de l'actuació per mitjà d'ocupació directa de determinats sòls en l'àmbit de la Via Parc.  
He examinat l'expedient a què es referix l'epígraf anterior, els antecedents, els raonaments i les normes legals aplicables del qual figuren, resumits, a continuació.  
L'Ajuntament ha redactat el Projecte de Zona Esportiva a l'Espai Central de la Via Parc, entre l'avinguda de Novelda i el carrer de Vicente Alexandre i ha formulat la corresponent sol·licitud per a incloure'l en el Fons Estatal per a l'Ocupació i la Sostenibilitat.  
Per a l'execució del referit projecte fa falta l'ocupació de terrenys els drets d'aprofitament dels quals han de materialitzar-se en el sector PP 1/4 Albufereta, segons les determinacions del vigent Pla General. El pla parcial del sector PP 1.4 està aprovat definitivament des de l'any 2003 i el seu projecte de reparcel·lació del polígon A es troba redactat i en tramitació, constant en este l'adjudicació als titulars de les finques objecte d'esta actuació dels drets d'aprofitament corresponents. Així mateix, durant el procediment aprovatori del projecte de reparcel·lació s'han realitzat actuacions, com la sol·licitud de certificacions al Registre de la Propietat, que relleven de reiterar-les en este moment.  
S'escomet esta actuació per mitjà de la tècnica d'ocupació directa a causa de la urgència de disposar dels terrenys, derivada de la peremptorietat dels terminis requerits per a l'obtenció del finançament complet de les obres contingudes en l'indicat projecte a càrrec del Fons Estatal.  
L'ocupació directa és una tècnica per la qual s'habilita l'administració per a l'obtenció de sòl anticipadament respecte del moment en què s'aprove l'instrument de gestió corresponent, garantint al titular d'eixe sòl la materialització de l'aprofitament en una unitat d'execució determinada (article 187 de la Llei Urbanística Valenciana). El procediment està regulat en este article i en el 439 del Reglament d'Ordenació i Gestió Territorial i Urbanística i comprén, bàsicament, la publicació de la relació de béns a ocupar, amb els seus respectius titulars, durant el termini d'un mes i la posterior expedició de l'acta on consten els detalls de l'actuació; l'expedient serà finalment aprovat per la Junta de Govern Local. Si durant la tramitació d'este procediment es produïra l'autorització voluntària de l'ocupació pels titulars dels terrenys afectats -com ja ha ocorregut amb una de les parcel·les- conclouria en eixe moment el procediment referent a estos, sense haver d'esgotar els terminis establits.  
En virtut d'allò que s'ha exposat, resolc:  
Primer. Sotmetre a exposició pública, per un termini d'un mes, l'inici del procediment d'ocupació directa dels sòls inclosos en l'àmbit de la Via Parc que han de materialitzar els seus drets en el sector PP 1/4 Albufereta, necessaris per a l'execució del Projecte de Zona Esportiva a l'Espai Central de la Via Parc, entre l'avinguda de Novelda i el carrer de Vicente Alexandre, que afecta les següents finques i amb les següents característiques:  
Parcel·la núm. 1 . Sòl urbà amb front a l'avinguda de Novelda, situat entre el límit sud del sector APD/2 Cerámica Santo Tomás i la part posterior de les edificacions que antigament requeien al carrer de la Prosperitat, núm. 3, 7 i 9. De forma geomètrica aproximadament rectangular, amb una cabuda de 386 m² és part de la parcel·la de referència cadastral 8997921YH1489F, la titularitat de la qual es desconeix.  
Els seus límits són els següents:  
Nord, amb parcel·la de la qual procedix, en una línia recta de 12,15 m aproximadament, coincident amb el límit del sector APD/2 Cerámica Santo Tomás.  
Sud, amb domini públic, en una línia de 12,67 m aproximadament.  
Est, amb finca núm. 1839 inscrita en el Registre de la Propietat núm. 8 d'Alacant, al tom 31, llibre 31, foli 163 -coincident amb la finca cadastral de referència 8997901YH1489F- en una línia recta de 31,21 m aproximadament.  
Oest, amb domini públic, en una línia recta de 30,99 m aproximadament.  
Parcel·la núm. 2. Sòl urbà, coincident en part amb l'actual parcel·la cadastral núm. 9296101YH1499E; procedix de la finca número 1877, inscrita en el Registre de la Propietat núm. 8 d'Alacant, tom 107, llibre 107, foli 10; de cabuda superficial 24.384 m² la titularitat del qual ostenten quant a les següents parts del ple domini:  
- Nozar SA, amb CIF. Y04150337, quant a 42,89960599%.  
- Aliseda SA, amb CIF X26147337, quant a 57,21652831%.  
Té una forma bastant irregular i els seus límits són els següents:  
Nord, amb les cinc següents parcel·les cadastrals:  
- Amb la mateixa parcel·la de procedència en una línia recta de 13,50 m aprox.  
- Amb la parcel·la cadastral 9098701YH1499G, en una línia trencada de tres trams.   
- Amb la parcel·la cadastral 9100108YH1590A, en una línia de dos trams que ascendix a un total de 65,73 m aprox.  
- Amb el carrer de Vicente Aleixandre, en una distància de 48,84 m aprox.  
- Amb la parcel·la cadastral 9300201YH1590A -coincident amb el Parc Lo Morant-, en un distància de 137,27 m aprox.  
Sud, amb domini públic, en una línia trencada de tres trams de longitud total de 315,24 m aprox.  
Est, amb finca núm. 3131 inscrita en el Registre de la Propietat núm. 8 d'Alacant, tom 56, llibre 56, foli 164, en una línia quebrada de 12 trams i una longitud aproximada de 133,81 m.  
Oest, en una part amb finca núm. 1839 inscrita en el Registre de la Propietat núm. 8 d'Alacant, tom 31, llibre 31, foli 163 -coincident amb la finca cadastral de referència 8997901YH1489F-, en una línia trencada de 64,27 m aprox.; i en una altra part amb terreny de domini públic en una línia de 35,53 m aprox.  
Segon. Publicar un edicte amb el contingut d'este procediment en el Diari Oficial de la Comunitat Valenciana.  
Tercer. Notificar individualment la resolució als titulars de béns i drets afectats i al Ministeri Fiscal en representació del titular desconegut de la parcel·la.  
Quart. Conclòs el període expositiu, sotmetre l'expedient a la Junta de Govern Local per a la seua aprovació, llevat que amb anterioritat es produïsca l'autorització voluntària d'ocupació de les finques afectades.»  
Es publica per a general coneixement, de conformitat amb el que disposen els articles 187 de la Llei Urbanística Valenciana, i 439 del Reglament d'Ordenació i Gestió Territorial i Urbanística, significant que l'expedient es troba de manifest a l'Oficina d'Informació Urbanística, situada a la plaça de Sant Cristòfol, número 14, on podrà ser examinat, i que, durant l'indicat termini, es poden presentar al·legacions.  
Alacant, 25 de març de 2010.- L'alcalde accidental: Miguel Valor Peidró. El vicesecretari: Germán Pascual Ruiz-Valdepeñas.